Prípravy novej škôlky v bratislavskej Dúbravke pokračujú
TASR, 1. februára 2016 21:55
"Po tom, ako bude posúdený projekt z pohľadu splnenia hygienických predpisov, pristúpime k vypracovaniu podrobnej projektovej dokumentáciu a následne vyhlásime verejnú súťaž na dodávateľa stavby," priblížil prednosta Dúbravky Rastislav Bagar.
Predpokladaná cena zákazky bude prekračovať pol milióna eur. Pri financovaní pomôže 160.000 eur, ktoré získala Dúbravka z ministerstva školstva na rozširovanie kapacít materských škôl, zvyšok bude musieť mestská časť pokryť zo svojho rozpočtu.
V budove na Fedákovej ulici, kde má vzniknúť nová materská škola, fungovali od roku 2000 do roku 2009 súkromné jasle. Vtedajšie vedenie mestskej časti v tomto objekte plánovalo zriadiť domov sociálnych služieb pre seniorov, k čomu však neprišlo. Budova začala chátrať a takto nevyužívaná prilákala bezdomovcov. Bez úprav boli roky aj záhrada a okolie objektu. "Okrem obnovy objektu plánujeme aj nevyhnutnú úpravu terénu a nové detské ihrisko v areáli," informoval prednosta Dúbravky.
Záujem o umiestnenie dieťaťa do materských škôl v bratislavskej Dúbravke každoročne vysoko prevyšuje kapacitné možnosti predškolských zariadení. Mestská časť má desať materských škôl, napriek tomu kapacity nestačia a o umiestnenie dieťaťa do škôlky je v Dúbravke každý rok doslova boj. V roku 2015 prevzala mestská časť až 534 žiadostí o prijatie dieťaťa do škôlky. Mohla však prijať iba 274 detí.
Najnovšie články v rubrike
Aktivity Oravského kultúrneho strediska spájali seniorov a deti
V aktuálnom týždni sa na tvorivej dielni s témou drôtovania v OKS stretli seniori. Ich práce doplnili výstavu výrobkov detských umelcov.
Správa mestskej zelene v Košiciach pokračuje s jesennou výsadbou
Organizácia ešte plánuje vysadiť 2210 kusov cibuľovín a 3380 kusov dvojročných rastlín v mestských častiach Juh, Západ, Jazero a Dargovských hrdinov.
V Prešove štartuje Malá logická olympiáda určená predškolákom
Súťaž preverí jednoduché logické funkcie, tvorenie pojmov, dobrú pamäť, počítanie i precvičovanie jemnej motoriky najmenších.